CELEX: 62012CN0366
Language: et
Date: 2012-08-01 00:00:00
Title: Kohtuasi C-366/12: Eelotsusetaotlus, mille on esitanud Bundesfinanzhof (Saksamaa) 1. augustil 2012 — Finanzamt Dortmund-West versus Klinikum Dortmund gGmbH

24.11.2012   
            
            
               ET
            
            
               Euroopa Liidu Teataja
            
            
               C 366/23
            
         Eelotsusetaotlus, mille on esitanud Bundesfinanzhof (Saksamaa) 1. augustil 2012 — Finanzamt Dortmund-West versus Klinikum Dortmund gGmbH
   (Kohtuasi C-366/12)
   2012/C 366/40
   Kohtumenetluse keel: saksa
   
      Eelotsusetaotluse esitanud kohus
   
   Bundesfinanzhof
   
      Põhikohtuasja pooled
   
   
      Vastustaja ja kassatsioonkaebuse esitaja: Finanzamt Dortmund-West
   
      Kaebaja ja vastustaja kassatsioonimenetluses: Klinikum Dortmund gGmbH
   
      Eelotsuse küsimused
   
   
               1.
            
            
               Kas otseselt seotud tegevuse puhul peab olema tegemist teenuse osutamisega vastavalt nõukogu 17. mai 1977. aasta kuuenda direktiivi 77/388/EMÜ (1) kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artikli 6 lõikele 1?
            
         
               2.
            
            
               Kui esimesele küsimusele tuleb vastata eitavalt, siis kas haiglaravi või meditsiinilise abiga otseselt seotud tegevusega on tegemist üksnes juhul, kui kõnealust tegevust teostab seesama maksukohustuslane, kes pakub ka haiglaravi või osutab meditsiinilist abi?
            
         
               3.
            
            
               Kui teisele küsimusele tuleb vastata eitavalt, siis kas otseselt seotud tegevusega on tegemist ka juhul, kui meditsiiniline abi ei ole maksuvaba nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artikli 13 A osa lõike 1 punkti b kohaselt, vaid on maksuvaba kõnealuse sätte punkti c kohaselt?
            
         
      (1)  EÜT L 145, lk 1; ELT eriväljaanne 09/01, lk 23.